section_heading: Borba u Ludbregu
paragraph_text: Prvi bataljun trebao je nastupiti sa sjeveroistočne strane, sa zadatkom da likvidira uporišta u domobranskoj kasarni (150 vojnika) i školi (200 vojnika). Zadatak 2. bataljuna bio je da se bez zadržavanja na vanjskoj obrani uvuče u uporište i jednom četom likvidira ustaški logor, drugom zgradu Gestapoa, a trećom zgradu pošte i rovove oko nje. 3. bataljon napadao je s jugozapadnog pravca na rovove do rijeke Bednje. Nakon likvidacije trebao je udarom s leđa potpomoći postrojbe 2. bataljuna koje su trebale napasti ustaške zgrade, te zauzeti žandarmerijske kasarne i likvidirati bunker ispred žandarmerije. 4. bataljonu zadan je pravac sa sjeveroistoka prema željezničkoj postaji (50 domobrana). Nakon zauzimanja postaje, trebao je uključiti se u koncentričan napad ustašku, gestapovsku i žandarmerijsku zgradu. Top i oba minobacača priključeni su snagama ovog bataljuna u cilju što bržeg izvršenja zadatka.